Ehdotus: neuvoston päätös Euroopan yhteisön ja Unkarin tasavallan kalastustuotteita koskevan sopimuksen tekemisestä euroopan yhteisöjen ja niiden jäsenvaltioiden ja Unkarin tasavallan välisestä assosiaatiosta tehtyä eurooppa-sopimusta täydentävän lisäpöytäkirjan muodossa

(komission esittämä)

PERUSTELUT

Neuvosto myönsi 29. toukokuuta 2000 komissiolle valtuudet aloittaa neuvottelut assosioituneiden KIE-maiden, mukaan lukien Unkarin tasavallan, kanssa vastavuoroisista tariffimyönnytyksistä kalastusalalla. Neuvottelut pidettiin Unkarin tasavallan kanssa 13. lokakuuta 2000 ja 14. joulukuuta 2000 kyseisten kahdenvälisten myönnytysten viimeistelemiseksi. Kahdenvälisten myönnytysten yksityiskohdat sisältyvät komission ja Unkarin viranomaisten 14. joulukuuta 2000 allekirjoittamaan yhteisymmärryspöytäkirjaan. Molemmat sopimuspuolet sopivat kaikkien kalojen ja kalastustuotteiden kaupan asteittaisesta ja vastavuoroisesta vapauttamisesta.

Sopimuksen mukaan yhteisö ja Unkari soveltavat tämän sopimuksen voimaantulopäivästä 50 prosentin alennusta kaikkiin kaloihin ja kalastustuotteisiin sovellettaviin tariffeihin. Seuraavana vuonna sovelletaan 25 prosentin lisäalennusta ja kahden vuoden kuluttua sopimuksen voimaantulosta sovelletaan täyttä vapaakauppaa kaikkiin kaloihin ja kalastustuotteisiin. Lisäksi Unkari soveltaa 40 miljoonan Yhdysvaltain dollarin kattohintaa vuonna 2001 yhteisöstä peräisin oleviin kalastustuotteisiin ja 44 miljoonan Yhdysvaltain dollarin kattohintaa vuonna 2002; kattohinnat ja vastaavat tuontilisenssit poistetaan kaksi vuotta tämän sopimuksen voimaantulosta. Unkarin CN-koodiin ex 1902 20 10 00 kuuluvan tuotteen osalta tällä sopimuksella korvataan Unkarin ja yhteisön välistä jalostettujen maataloustuotteiden kauppaa koskevan pöytäkirjan nro 3 liitteessä II vahvistettu myönnytys.

Komissio on sitä mieltä, että teknisten neuvottelujen tulokset ovat tasapainoisia ja hyväksyttäviä, ja ne johtavat yksinkertaisella hallinnollisella tavalla ja asteittain täyteen vapaakauppaan ilman poikkeuksia Unkarin tasavallan ja Euroopan yhteisön välillä.

Tämä ehdotus on yksi seitsemästä, joista komissiota on pyydetty tekemään päätös. Ne esitetään erikseen, koska ne eivät ole sisällöltään samanlaisia, vaikka ne noudattavatkin samoja kalojen ja kalastustuotteiden kaupan asteittaisen vapauttamisen periaatteita. Lisäksi on mahdollista, että kaikki eivät noudata samaa aikataulua, koska kunkin pöytäkirjan voimaantulopäivä, joka vahvistetaan molemminpuolisella sopimuksella, riippuu kunkin sopimuspuolen sisäisistä hallinnollisista menettelyistä.

Edellä sanotun perusteella neuvostoa pyydetään tekemään tämä päätös kalastusalan kauppamyönnytyksiä koskevan pöytäkirjan lisäämisestä Unkarin tasavallan Eurooppa-sopimukseen.

2001/0150 (ACC)

Ehdotus: neuvoston päätös Euroopan yhteisön ja Unkarin tasavallan kalastustuotteita koskevan sopimuksen tekemisestä Euroopan yhteisöjen ja niiden jäsenvaltioiden ja Unkarin tasavallan välisestä assosiaatiosta tehtyä Eurooppa-sopimusta täydentävän lisäpöytäkirjan muodossa

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,

ottaa huomioon komission ehdotuksen,

sekä katsoo seuraavaa:

(1) On suotavaa täydentää lisäpöytäkirjalla Euroopan yhteisöjen ja niiden jäsenvaltioiden ja Unkarin tasavallan assosiaatiosta tehtyä Eurooppa-sopimusta [1] etuuskohteluun sovellettavien ehtojen vahvistamiseksi tiettyjen Unkarin tasavallasta peräisin olevien kalojen ja kalastustuotteiden tuonnissa yhteisöön ja tiettyjen yhteisöstä peräisin olevien kalojen ja kalastustuotteiden tuonnissa Unkarin tasavaltaan.

[1] EYVL L 347, 31.12.1993, s. 2.

(2) Sen vuoksi mainittuun Eurooppa-sopimukseen olisi lisättävä uusi tiettyjen kalojen ja kalastustuotteiden kauppajärjestelyjä koskeva pöytäkirja.

(3) Pöytäkirjan muodossa oleva sopimus olisi hyväksyttävä,

ON PÄÄTTÄNYT SEURAAVAA:

1 artikla

Hyväksytään yhteisön puolesta Euroopan yhteisöjen ja niiden jäsenvaltioiden ja Unkarin tasavallan välisestä assosiaatiosta tehtyä Eurooppa-sopimusta täydentävä Euroopan yhteisön ja Unkarin tasavallan kalastustuotteita koskeva sopimus lisäpöytäkirjan muodossa.

Sopimus pöytäkirjan muodossa on tämän päätöksen liitteenä.

2 artikla

Neuvoston puheenjohtaja valtuutetaan nimeämään henkilö, jolla on oikeus allekirjoittaa sopimus yhteisöä sitovasti.

Tämä päätös on osoitettu kaikille jäsenvaltioille.

Tehty Brysselissä [...]

Neuvoston puolesta

Puheenjohtaja

LIITE

EUROOPAN YHTEISÖJEN JA NIIDEN JÄSENVALTIOIDEN JA UNKARIN TASAVALLAN VÄLISESTÄ ASSOSIAATIOSTA TEHTYÄ EUROOPPA-SOPIMUSTA TÄYDENTÄVÄ EUROOPAN YHTEISÖN JA UNKARIN TASAVALLAN KALASTUSTUOTTEITA KOSKEVA SOPIMUS LISÄPÖYTÄKIRJAN MUODOSSA

PÖYTÄKIRJA 8

TIETTYJEN KALOJEN JA KALASTUSTUOTTEIDEN KAUPPAJÄRJESTELYJEN VAHVISTAMISESTA EUROOPAN YHTEISÖN JA UNKARIN TASAVALLAN VÄLILLÄ

EUROOPAN YHTEISÖ, jäljempänä 'yhteisö', ja UNKARIN TASAVALLAN HALLITUS

KATSOVAT, että Euroopan yhteisöjen ja niiden jäsenvaltioiden sekä Unkarin tasavallan välisestä assosiaatiosta tehty Eurooppa-sopimus, jäljempänä 'Eurooppa-sopimus', allekirjoitettiin Brysselissä 16 päivänä joulukuuta 1991 ja tuli voimaan 1 päivänä helmikuuta 1994,

KATSOVAT, että Eurooppa-sopimuksen III osaston III luvussa määrätään vastavuoroisia kalastusalan tariffimyönnytyksiä koskevista neuvotteluista,

KATSOVAT, että Eurooppa-sopimuksen 20 artiklan 5 kohdan mukaiset tekniset neuvottelut vastavuoroisista kalastusalan tariffimyönnytyksistä käytiin ja saatiin onnistuneesti päätökseen yhteisön ja Unkarin tasavallan välillä,

KATSOVAT, että neuvotellut kalastusalan myönnytykset vaikuttavat sopimuksessa vahvistettuihin kahdenvälisiin myönnytyksiin; sopimusta olisi tämän vuoksi muutettava sopimuksen kauppaa koskevia näkökohtia mukauttavalla pöytäkirjalla,

KATSOVAT, että yhteisö ja Unkarin tasavalta sopivat myös yksinkertaisesta hallinnollisesta tavasta ottaa asteittain käyttöön neuvotellut tariffimyönnytykset mahdollisimman pian,

OVAT PÄÄTTÄNEET soveltaa hyväksyttyjä tariffimyönnytyksiä täyden vapaakaupan aikaansaamiseksi kaikkien kalojen ja kalastustuotteiden osalta:

1 ARTIKLA

Neuvoston asetuksen (EY) N:o 104/2000 1 artiklan mukaisesti tämän kaloja ja kalastustuotteita koskevan pöytäkirjan voimaantulopäivästä molemmat sopimuspuolet soveltavat 50 prosentin alennusta yhteisön ja Unkarin kaikkiin kaloihin ja kalastustuotteisiin soveltamiin tariffeihin.

Vuosi tämän kauppajärjestelyn voimaantulopäivästä molemmat sopimuspuolet soveltavat 25 prosentin lisäalennusta niihin tariffeihin, joita sovellettiin tämän järjestelyn tullessa voimaan.

Kahden vuoden kuluttua tämän kauppajärjestelyn voimaantulosta tai yhteisestä sopimuksesta aikaisemmin sovelletaan täyttä vapaakauppaa kaikkiin kaloihin ja kalastustuotteisiin. Kaikkien kalojen ja kalastustuotteiden täyden vapaakaupan aikaisempaa soveltamista koskevat sopimukset pannaan täytäntöön tämän pöytäkirjan 6 artiklan mukaisesti.

2 ARTIKLA

Edellä 1 artiklassa mainittujen alennusten laskeminen suoritetaan yleisiä matemaattisia periaatteita käyttäen ja ottaen huomioon seuraavat seikat:

(a) kaikki luvut, jotka ovat vähemmän kuin 50 (mukaan lukien) desimaalipilkun jälkeen, olisi pyöristettävä alemmaksi,

(b) kaikki luvut, jotka ovat enemmän kuin 50 desimaalipilkun jälkeen, olisi pyöristettävä ylemmäksi,

(c) kaikki alle 2 prosentin tariffit olisi vahvistettava ilman eri toimenpiteitä 0 prosentin tasolle. Sopimuspuolet vaihtavat tietoja tapauksista, joissa edellä mainittuja periaatteita sovelletaan.

3 ARTIKLA

Unkari soveltaa 40 miljoonan Yhdysvaltain dollarin tuontikattoa vuonna 2001 yhteisöstä peräisin oleviin kalastustuotteisiin ja 44 miljoonan Yhdysvaltain dollarin kattohintaa vuonna 2002. Kattohinnat ja vastaavat tuontilisenssit poistetaan kaksi vuotta tämän pöytäkirjan voimaantulosta. Kyseiseen luokkaan kuuluvat tuotteet eritellään tämän pöytäkirjan liitteessä.

Unkari poistaa tuontilisenssit kaikkien liitteeseen sisältymättömien, yhteisöstä peräisin olevien kalastustuotteiden tuonnin osalta tämän pöytäkirjan tultua voimaan.

4 ARTIKLA

Unkarin CN-koodiin ex 1920 20 10 00 kuuluvan tuotteen (ainoastaan kalalla täytetyt makaronivalmisteet) osalta tällä pöytäkirjalla korvataan Euroopan yhteisöjen ja niiden jäsenvaltioiden sekä Unkarin tasavallan välisestä assosiaatiosta tehdyn Eurooppa-sopimuksen jalostettujen maataloustuotteiden kauppaa koskevan pöytäkirjan nro 3 liitteessä II vahvistettu myönnytys.

5 ARTIKLA

Tämä pöytäkirja tulee voimaan sitä päivää seuraavan kuukauden ensimmäisenä päivänä, jona sopimuspuolet ilmoittivat toisilleen sisäisten menettelyidensä päätökseen saattamisesta.

6 ARTIKLA

Tätä pöytäkirjaa voidaan muuttaa assosiaationeuvoston päätöksellä.

LIITE

>TAULUKON PAIKKA>

>TAULUKON PAIKKA>

>TAULUKON PAIKKA>

RAHOITUSSELVITYS

1. Toimenpiteen nimi

Ehdotus Unkarin Eurooppa-sopimukseen lisättävästä pöytäkirjasta, jolla pannaan täytäntöön kalojen ja kalastustuotteiden myönnytyksiä koskeva sopimus. Kyseiset myönnytykset on hyväksytty ja ne pannaan täytäntöön kolmen vuoden aikana, mikä johtaa asianomaisten tuotteiden kaupan täyteen vapautumiseen.

2. Budjettikohta/-kohdat

12 luvun 120 momentti

3. Oikeusperusta

Euroopan yhteisön perustamissopimuksen 133 artikla yhdessä 300 artiklan 2 kohdan kanssa.

4. Toimenpiteen kuvaus

4.1 Yleinen tavoite

Kalojen ja kalastustuotteiden kaupan täysi vapauttaminen valmistauduttaessa Unkarin tasavallan liittymiseen Euroopan unioniin.

5. Menojen ja tulojen luokitus

5.3 Tulolaji

Tuontitullit

6. Meno-/tulolaji

- Aiheuttaako esitetty toimenpide muutoksen tuloihin- Jos aiheuttaa, niin millaisen, ja minkälainen tulo on kyseessä-

- Ehdotettu toimenpide aiheuttaa Unkarin tasavallasta peräisin olevista kaloista ja kalastustuotteista kannettujen tuontitullien alenemisen.

7. Rahoitusvaikutukset

7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde)

Toimenpiteen kustannukset perustuvat vuosina 1998, 1999 ja 2000 käytyyn kauppaan. Ennalta arvaamattomista kaupan tasoista ja asianomaisiin tuotteisiin sovellettujen tullien vaihteluista johtuen vuosina 1998, 1999 ja 2000 kannettujen tullien laskemisessa käytettiin arvioitua keskimääräistä 12 prosentin tullin tasoa. Vuonna 1999 kannetut tuontitullit nousivat melkein 4 prosenttia vuoteen 1998 verrattuna, vuonna 2000 kannetut tullit laskivat kuitenkin melkein 30 prosenttia vuoteen 1999 verrattuna. Arvioitujen tuontitullien laskemisessa ei siten käytetty tullin tason nousua. Määrää on alennettu 50 prosentilla ensimmäisen vuoden osalta ja edelleen 25 prosentilla toisen vuoden osalta.

Koska järjestelyjen odotetaan tulevan voimaan vuoden 2001 aikana, kustannukset arvioidaan siten, että 2001 on ensimmäinen vuosi, 2002 on toinen vuosi ja 2003 on kolmas vuosi.

7.2 Kustannusten jakautuminen eri tekijöiden kesken

Maksusitoumusmäärärahat miljoonaa euroa (nykyisin hinnoin)

>TAULUKON PAIKKA>